《赣州道中》
明代·董纪

亲到金门奉紫泥，一麾遥领大江西。路从惶恐滩头过，诗向郁江台上题。

风撼紫藤鼯鼠立，雨深斑竹鹧鸪啼。九峰回首家何在，杳杳青天覆地低。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》